ખજૂરના બીજ કાઢીને તેને નાના ટુકડા કરી લો. મગફળીના દાણાને મિક્સરમાં અધકચરા વાટી લો. હવે એક થાળી કે બાઉલમાં અડધી ટોપરાની છીણ લો અને તેમાં ખજૂર અને વાટેલા મગફળીના દાણા નાંખો. ત્યાર બાદ તેમાં તડબુચના બીજ, કાજુ-બદામની કતરણ, દળેલી ખાંડ અને ઇલાયચી પાવડર નાંખીને સારી રીતે મિક્સ કરી લો. હવે તૈયાર થયેલા મિશ્રણના મોટા રોટલા વણી લો. બચેલી ટોપરાની છીણને એક થાળીમાં ફેલાવી દો અને ખજૂરના રોટલાને તેની પર મુકીને ધીમે ધીમે રોલ વાળતા જાવ. હવે આ રોલને નાના નાના ટુકડામાં કાપી લો અને કિશમીશથી સજાવીને સર્વ કરો.